
                                    INSPECTORATUL  ȘCOLAR  JUDEȚEAN  CĂLĂRAȘI                   MINISTERUL EDUCAȚIEI  ȘI CERCETĂRII
                                                                                                                                                                                                                             				



PRECIZĂRI PRIVIND ACORDAREA GRADULUI DIDACTIC I PE BAZA TITLULUI ȘTIINȚIFIC DE DOCTOR

	În conformitate cu prevederile Legii Învățământului preuniversitar nr.198/2023, cu modificările și completările ulterioare, a Ordinului nr.5561/2011, cu modificările și completările ulterioare și OMEN 3367/2017, personalul didactic încadrat în învățământul preuniversitar care a obținut titlul științific de doctor poate solicita echivalarea titlului științific de doctor cu gradul didactic I în domeniul științific al disciplinei/disciplinelor în care poate fi încadrat conform competențelor certificate prin diplomă de licență/master, potrivit Centralizatorului disciplinelor, sau în domeniul științelor educației.

Condiții de înscriere:
a) Are o vechime efectivă la catedră de minimum 4 ani de la obținerea definitivării în învățământ;
b) A obținut calificativul „foarte bine” la evaluările anuale din ultimii 2 ani de activitate la catedră premergători înscrierii;
c) În anul școlar premergător înscrierii a susținut o inspecție curentă la care a obținut calificativul „foarte bine”.

Lista documentelor necesare pentru înscriere:
a) Cerere de înscriere, adresată conducerii Inspectoratului Școlar Județean Călărași, în care candidații vor nominaliza instituția de învățământ la care doresc să susțină examenul de echivalare;
b) Copia „conform cu originalul” a certificatului de naștere și, după caz, copii „conform cu originalul” ale documentelor care atestă schimbarea numelui;
c) Copie a diplomei de doctor, certificată „conform cu originalul” de către conducerea inspectoratului școlar;
d) Copia diplomei de studii, însoțită de foaia matricolă/suplimentul la diplomă, cerificate „conform cu originalul” de către conducerea inspectoratului școlar;
e) Document certificat „conform cu originalul” de către conducerea inspectoratului școlar din care să rezulte că sunt îndeplinite condițiile legale privind pregătirea psihopedagogică și metodică;
f) Copie certificată „conform cu originalul” de către conducerea inspectoratului școlar a certificatului/adeverinței privind obținerea definitivării în învățământ;
g) Document/decizie de repartizare emis/emisă de inspectoratul școlar general din care să rezulte încadrarea în învățământul preuniversitar, în original sau copie certificată „conform cu originalul”, după caz;
h) Adeverințe certificate „conform cu originalul” de către conducere unității de învățământ privind calificativul anual pentru fiecare din ultimii 2 ani de activitate la catedră;
i) Copie certificată „conform cu originalul” de către conducere unității de învățământ a procesului-verbal încheiat în urma efectuării inspecției curente, din registrul de procese-verbale al unității școlare;
j) Recomandarea consiliului profesoral al unității de învățământ în care este încadrat sau în care și-a desfășurat activitatea;
k) Adeverință de vechime certificată „conform cu originalul” de către conducere unității de învățământ, din care să rezulte îndeplinirea condițiilor de vechime efectivă la catedră de minimum 4 ani de la obținerea definitivării în învățământ.

Etape:
1. Candidatul va depune la Inspectoratul Școlar Județean Călărași, în perioada 1 noiembrie 2026- 15 martie 2027 a anului școlar, dosarul de înscriere în trei exemplare, cuprinzând documentele necesare (menționate mai sus);
2. Inspectorul școlar pentru dezvoltarea resurselor umane verifică existența și legalitatea documentelor din dosarul de însciere și îndeplinirea condițiilor de înscriere, inclusiv cele de vechime și îl supune spre aprobare Consiliului de administrație al ISJ Călărași;
3. După aprobarea dosarului de către  Consiliul  de administrație al ISJ Călărași, inspectorul școlar pentru dezvoltarea resurselor umane îl transmite instituțiilor de învățământ superior, centre de perfecționare în termen de 30 de zile de la data depunerii, dar nu mai târziu de 31 martie a anului școlar în curs;
4. Instituțiile de învățământ superior, centre de perfecționare, transmit propunerile de comisii pentru efectuarea inspecției speciale spre aprobare MEC, în termen de 30 de zile de la data primirii dosarului, dar nu mai târziu de 30 aprilie a anului școlar în curs;
5. Inspecția specială de acordare a gradului didactic I pe baza titlului științific de doctor se efectuează la 4 activități didactice, în perioada 1 noiembrie 2026-29 mai 2027;
6. Validarea rezultatelor examenului se face de către MEC, prin ordin al ministrului. Ordinul ministrului se transmite titularului de către ISJ Călărași, în original.


CALENDAR
	1 noiembrie 2026-15 martie 2027
	Depunerea dosarelor de echivalare a titlului științific de doctor cu gradul didactic I

	În 30 de zile de la depunere, dar nu mai târziu de 31 martie
	Transmiterea dosarului către instituțiile de învățământ superior

	În termen de 30 de zile de la data primirii dosarului, dar nu mai târziu de 30 aprilie
	Transmiterea propunerilor de comisii pentru efectuarea inspecției speciale spre aprobare MEC, de către instituțiile de învățământ superior

	1 noiembrie 2026- 29 mai 2027
	Efectuarea inspecției speciale de acordare a gradului didactic I pe baza titlului științific de doctor

